**Ministru kabineta noteikumu projekta “Grozījumi Ministru kabineta 2015. gada 11. augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts[[1]](#footnote-1) izstrādāts saskaņā ar Ministru kabineta 2020. gada 16. jūnija protokollēmuma uzdevumu (prot. Nr. 41, 58.§), ieviešot 9.1.1.3. pasākuma[[2]](#footnote-2) projekta[[3]](#footnote-3) ietvaros papildu atbalsta mehānismus sociālajiem uzņēmumiem, kas nodarbina personas ar invaliditāti vai garīga rakstura traucējumiem (kompensējot tiem valsts sociālās apdrošināšanas obligāto iemaksu darba devēja daļu par minētajām personām). Pilnveidojot pasākuma īstenošanas kvalitāti, paredzēts arī papildināt pasākuma atbalstāmās darbības ar sociālās ietekmes izvērtēšanas vadlīniju izstrādi, kā arī paplašināt projekta sadarbības partnera[[4]](#footnote-4) pienākumus saistībā ar sabiedrības izpratnes veidošanas pasākumiem.  Noteikumu projekts stāsies spēkā indikatīvi 2020. gada 4. ceturksnī/2021. gada 1.ceturksnī. |

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | | Pamatojums | | Noteikumu projekts izstrādāts saskaņā ar:  - 2014. gada 3. jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu;  - MK 2020. gada 16. jūnija protokollēmuma uzdevumu (prot. Nr. 41, 58.§)(2020-UZD-1057), kas paredz Labklājības ministrijai (turpmāk – LM) saskaņā ar informatīvajā ziņojumā “Par sociālo uzņēmumu darbību un attīstību” izvērtēt iespēju ieviest papildu atbalsta mehānismus sociālajiem uzņēmumiem, kas nodarbina personas ar invaliditāti vai garīga rakstura traucējumiem, ja nepieciešams, veicot attiecīgus grozījumus MK noteikumos Nr. 467[[5]](#footnote-5). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Noteikumu projekts paredz:   1. papildināt 9.1.1.3. pasākuma darbības ar jaunām darbībām, kas sekmēs 9.1.1.3. pasākuma mērķa – noteikt un pārbaudīt optimālus risinājumus sociālo uzņēmumu izveidei un attīstībai, tai skaitā darba integrācijas sociālo uzņēmumu atbalstam, lai palielinātu nodarbinātības iespējas sociālās atstumtības riskam pakļauto iedzīvotāju grupām, nelabvēlīgākā situācijā esošiem bezdarbniekiem, personām ar invaliditāti un personām ar garīga rakstura traucējumiem – un uzraudzības rādītāju sasniegšanu, proti:    1. sociālās ietekmes izvērtēšanas vadlīniju izstrāde (*noteikumu projekta 1. punkts*).   Saskaņā ar MK noteikumiem Nr. 467 sociālo uzņēmumu atbalsta sistēmas izveides ietvaros 9.1.1.3. pasākuma projektā ir izstrādāta sociālo uzņēmumu pazīmju, atlases kritēriju un to piemērošanas metodika un sociālo uzņēmumu atbalsta instrumentu un atbalsta sniegšanas metodika. Tomēr, vērtējot sociālo uzņēmumu radīto/ plānoto sociālo ietekmi atbilstoši esošajam normatīvajam regulējumam (Sociālā uzņēmuma likums, MK 2018. gada 27. marta noteikumi Nr. 173 "Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību"), ir identificēta nepieciešamība pēc vienotu vadlīniju izstrādes, lai ieviestu detalizētus kritērijus sociālā uzņēmuma statusa pretendentu atlasei un vienlaikus nodrošinātu vienotu pieeju lēmumu pieņemšanas procesā. Vienlaikus vadlīniju izstrāde padarīs sociālā uzņēmuma statusa un finanšu atbalsta piešķiršanas procesu efektīvāku, sniedzot metodoloģisku atbalstu LM un Sociālo uzņēmumu komisijai mērķētāku lēmumu pieņemšanai.  Tāpat arī noteikumu projekts atbilstoši paredz papildināt pasākuma attiecināmo izmaksu uzskaitījumu ar pakalpojuma līguma izmaksām, ja nepieciešams, vadlīniju izstrādē iesaistot nozares ekspertus *(noteikumu projekta 5. punkts*). Kopējās indikatīvās minēto vadlīniju izstrādes izmaksas plānotas 12 000 *euro* apmērā. Tās tiks nodrošinātas projektam pieejamā finansējuma ietvaros (finanšu ietaupījums), un papildu finansējums minētās darbības īstenošanai nav nepieciešams. Finanšu ietaupījums 12 000 *euro* apmērā ir radies budžeta pozīcijā “Konsultācijas sociālajiem uzņēmumiem biznesa plānu izstrādei” veiktā iepirkuma rezultātā, jo iepirkuma uzvarētāja piedāvātā līguma summa bija mazāka par projekta budžetā paredzēto.  Vienotas izpratnes nodrošināšanai par sociālo ietekmi un tās vērtēšanu vadlīnijas plānots ievietot LM tīmekļa vietnē;  1.2) atbalsts sociālajiem uzņēmumiem, kas nodarbina personas ar invaliditāti vai garīga rakstura traucējumiem(*noteikumu projekta 2., 3., 4., 9. un 10. punkts*), ieviešot jaunu atbalsta mehānismu un kompensējot šiem uzņēmumiem valsts sociālās apdrošināšanas obligāto iemaksu par personu ar invaliditāti vai garīga rakstura traucējumiem darba devēja daļu. Minētais paredzēts, lai atbalstītu un motivētu darba devējus pieņemt darbā vairāk personu ar invaliditāti vai garīga rakstura traucējumiem, vienlaikus veicinot šo personu nodarbinātību un integrāciju sabiedrībā, kā arī daļēji kompensējot minēto personu iespējami zemāku darba produktivitāti**.** Šāds atbalsta mehānisms ir nepieciešams, lai kompensētu sociālo uzņēmumu konkurētspējas pazemināšanos, nodarbinot mērķa grupas personas ar zemāku produktivitāti. Jāņem vērā, ka lielākajai daļai mērķa grupu nodarbinātības problēma ir saistīta ar iekļaušanos darba tirgū, turpretim personām ar invaliditāti un garīga rakstura traucējumiem papildu problēma ir zemāka darba produktivitāte. Rezultātā sociālie uzņēmumi pie esošajiem atbalsta mehānismiem labprātāk pieņem darbā citu mērķa grupu pārstāvjus, nevis personas ar invaliditāti vai garīga rakstura traucējumiem, kuru nodarbināšanai, lai uzņēmums saglabātu konkurētspēju tirgū, ir nepieciešams pastāvīgs atbalsts.  Noteikumu projekts paredz, ka LM kā finansējuma saņēmējs kompensēs sociālajam uzņēmumam par kalendāro ceturksni samaksāto valsts sociālās apdrošināšanas iemaksu darba devēja daļu. Izskatot kompensācijas pieprasījumus, maksimālā kompensācijas sliekšņa noteikšanai tiks ņemti vērā aktuālie dati par vidējo darba algu attiecīgajā profesijā, kas ir pieejami Valsts ieņēmumu dienesta tīmekļa vietnē www.vid.gov.lv.  Atbilstoši aktuālajiem datiem par reģistrētajiem sociālajiem uzņēmumiem un tajos nodarbinātajām personām ar invaliditāti personu skaits, par kurām varētu tikt izmaksātas valsts sociālās apdrošināšanas iemaksu darba devēja daļas kompensācijas, indikatīvi sasniegtu 92. Pieņemot, ka vienas personas vidējā alga (ar zemāku noslodzi nekā nodarbinātajiem bez invaliditātes) būs vidēji 46% no vidējās algas tautsaimniecībā (1 118 *euro*[[6]](#footnote-6)) un tā tiks kompensēta projekta ietvarā 15 mēnešus (kompensējot valsts sociālās apdrošināšanas iemaksu darba devēja daļu iemaksas, kas veiktas par periodu no 2021. gada 1. janvāra), kopējā nepieciešamā summa kompensāciju izmaksai indikatīvi ir 167 420 *euro*[[7]](#footnote-7)*.*Minētajām kompensācijām paredzēts novirzīt 9.1.1.3. pasākuma projekta finanšu ietaupījumu (t.sk. neparedzētās izmaksas 144 723 *euro* un ietaupījumu, kas veidojies no konsultācijusociālajiem uzņēmumiem biznesa plānu izstrādei izmaksām **–** 22 697*euro*, kuru faktiskais pieprasījums ir bijis mazāks par sākotnēji prognozēto saistībā ar *de minimis* atbalsta apmēra ierobežojumiem);  2) papildināt sadarbības partnera (ALTUM) projekta ietvaros veicamās darbības ar sabiedrības izpratnes veidošanas pasākumu plānošanu un īstenošanu (*noteikumu projekta 6. un 8. punkts*). Šobrīd saskaņā ar MK noteikumiem Nr. 467 ALTUM ir pienākums piedalīties minētajos pasākumos, kurus nodrošina LM kā finansējuma saņēmējs, ja nepieciešams, piesaistot pakalpojuma sniedzēju. Tomēr 9.1.1.3. pasākuma projekta īstenošanas gaitā ir konstatēts, ka finansējuma saņēmējam un sadarbības partnerim ir atšķirīgi sasniedzamie interesentu loki un publicitātes materiālu potenciālās mērķa grupas, tāpēc sabiedrības informēšanas un izpratnes veidošanas par sociālo uzņēmējdarbību plānošanā un īstenošanā, veicinot 9.1.1.3. pasākuma mērķa un uzraudzības rādītāju sasniegšanu, būtu lietderīgi un efektīvi iesaistīt sadarbības partneri – gan kā dalībnieku finansējuma saņēmēja organizētajos pasākumos, gan kā patstāvīgu pasākumu izstrādātāju un īstenotāju.  Finansējums paredzēts šādiem sabiedrības izpratnes veidošanas pasākumiem (sabiedrisko attiecību pakalpojumiem saistībā ar 9.1.1.3. pasākuma un projekta darbību īstenošanu):  - informatīvas aktivitātes medijos, lai popularizētu sociālo uzņēmējdarbību un tās devumu.  Šīs darbības ietvaros paredzētas publikācijas par sociālajiem uzņēmumiem, tai skaitā par dotāciju saņēmējiem plašsaziņas līdzekļos, tāpat arī sociālo uzņēmumu, Latvijas Sociālās uzņēmējdarbības asociācijas, ALTUM, LM pārstāvju dalība televīzijas vai radio tematiskajos raidījumos, gan popularizējot, veicinot sabiedrības izpratni par sociālo uzņēmējdarbību kā tādu, gan arī ar konkrētu sociālo uzņēmumu iesaisti, iepazīstinot sabiedrību ar veiksmīgiem sociālās uzņēmējdarbības piemēriem;   * sociālo uzņēmumu – dotāciju saņēmēju videostāstu veidošana un izvietošana ALTUM tīmekļa vietnē un sociālajos tīklos.   Veiksmīgie projekti un to īstenotāji ir labi, iedvesmojoši piemēri arī citiem uzņēmumiem pievērsties sociālajai uzņēmējdarbībai vai arī to attīstīt;   * sabiedrisko attiecību pakalpojumi.   Šīs darbības ietvaros paredzētsizmantot sabiedrisko attiecību pakalpojumus, žurnālistu piesaisti, ar to saprotot gan proaktīvas (ALTUM iniciētas) vajadzības, gan arī reaktīvas vajadzības (piemēram, krīzes vadība, žurnālistu pieprasījumi u.tml.).  Minētos pasākumus paredzēts īstenot pakalpojumu līgumu ietvaros, kurus ALTUM ir noslēgusi ar mediju aģentūru, sabiedrisko attiecību aģentūru, kā arī ar video aģentūrām.  Vienlaikus, lai izslēgtu dubultfinansēšanas risku, minētie pasākumi tiks organizēti un īstenoti koordinēti atbilstoši vienotam finansējuma saņēmēja izstrādātam sabiedrības izpratnes veicināšanas pasākumu plānam. Papildu finansējums šīm darbībām sadarbības partnerim nav nepieciešams. Finansējums (indikatīvi 15 000 *euro* apmērā) tiks pārdalīts no citām sadarbības partnera projekta izmaksu pozīcijām, kur šobrīd izveidojies līdzekļu ietaupījums, tajā skaitā no sadarbības partnera informācijas sistēmu pielāgošanas un pilnveido­šanas izmaksām (7 088 *euro*), informācijas iegū­šanas izmaksām (6 600 *euro*) un komandējumu (iekšzemes) un dienesta braucienu izmaksām projekta īstenošanas personālam (1 312 *euro*);  3) precizēt pakalpojuma sniedzēju izvēles nosacījumus (*noteikumu projekta 7. punkts*).  Lai nodrošinātu, ka pakalpojuma sniedzējam netiek piešķirts komercdarbības atbalsts, tas jāizvēlas pārredzamā, nediskriminējošā, konkurenci nodrošinošā procedūrā. Ņemot vērā, ka daļa iepirkumu (piemēram, zemsliekšņa iepirkumi) ir ārpus Publisko iepirkumu likuma tvēruma, viennozīmīgai uztverei precizēti pakalpojuma sniedzēja izvēles nosacījumi, papildinot tos ar gadījumu, kad uz pakalpojuma sniedzēju izvēli nav attiecināmas Publisko iepirkumu likuma procedūras un tādējādi finansējuma saņēmējam pakalpojuma sniedzēju piesaistīšana jānodrošina, ievērojot pārredzamu, nediskriminējošu, konkurenci nodrošinošu procedūru.  Noteikumu projekta ierosinātās jaunās darbības atbilst darbības programmas “Izaugsme un nodarbinātība” 9.1.1. specifiskā atbalsta mērķa indikatīvajai darbībai “atbalsts sociālās uzņēmējdarbības īstenošanai”.  Kopumā ierosinātie grozījumi pozitīvi ietekmēs mērķa grupu, jo motivēs darba devējus vairāk nodarbināt personas ar invaliditāti vai garīga rakstura traucējumiem, kā arī nodrošinās vienotu izpratni gan sociālajiem uzņēmumiem, gan atbalsta sniedzējiem par sociālās ietekmes vērtēšanas pieeju. | |
| 3. | | Projekta izstrādē iesaistītās institūcijas un publiskas personas kapitālsabiedrības | | LM. |
| 4. | | Cita informācija | | Noteikumu projektam nav negatīvas ietekmes uz 9.1.1.3. pasākuma uzraudzības rādītāju un mērķu sasniegšanu. Jaunajām darbībām nepieciešamais finansējums tiks nodrošināts 9.1.1.3. pasākuma projektam pieejamā finansējuma ietvaros.  Ņemot vērā, ka 9.1.1.3. pasākuma jauno atbalstāmo darbību īstenošanai tiek novirzīts 9.1.1.3. pasākuma projekta finanšu ietaupījums, saskaņā ar Finanšu ministrijas informatīvajam ziņojumam par Kohēzijas politikas Eiropas Savienības fondu investīciju aktualitātēm (pusgada ziņojums) pievienotā protokollēmuma[[8]](#footnote-8) 2.2. apakšpunktu (MK 2020. gada 22. septembra protokola Nr.55 30.§ 2.1. apakšpunktā noteikto ierobežojumu nepiemēro vienošanās/līgumu par projekta īstenošanu grozījumu priekšlikumiem par ES fondu finansējuma atbrīvošanu, kas iesniegti sadarbības iestādē pirms vai viena mēneša laikā pēc šī protokollēmuma spēkā stāšanās) noteikumu projektam pievienots MK protokollēmuma projekts, kurā tiek noteikts, ka LM ir atļauts 9.1.1.3 pasākumu papildināt arjaunām atbalstāmajām darbībām, tām (kā arī sadarbības partnera (ALTUM) dalības nodrošināšanai sabiedrības izpratnes veidošanas pasākumu plānošanā un īstenošanā) novirzot minētā pasākuma projekta finanšu ietaupījumu (tai skaitā projekta neparedzētās izmaksas)   194 420 *euro* apmērā.  Ierosinātajiem grozījumiem nav negatīvas ietekmes uz LM kā finansējuma saņēmēju, un finansējuma saņēmējs, kā arī sadarbības partneris ir informēts par noteikumu projektu tā izstrādes un saskaņošanas gaitā. Pēc noteikumu projekta spēkā stāšanās finansējuma saņēmējs veiks atbilstošus 9.1.1.3. pasākuma projekta grozījumus un iesniegs tos Centrālajā finanšu un līgumu aģentūrā.  Visas 9.1.1.3. pasākuma investīcijas ietvertas intervences kodā Nr.109 “Aktīva iekļaušana, tostarp lai veicinātu vienlīdzīgas iespējas un aktīvu līdzdalību un uzlabotu nodarbināmību”. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir:  - biedrības, nodibinājumi un komersanti, izņemot individuālos komersantus un personālsabiedrības,  - sociālie uzņēmumi,  - fiziskas personas, kuras plāno uzsākt sociālo uzņēmējdarbību,  - nelabvēlīgākā situācijā esošie bezdarbnieki – ilgstošie bezdarbnieki, gados vecāki bezdarbnieki (vecāki par 54 gadiem), bezdarbnieki, kuriem ir apgādājamie, un bezdarbnieki ar invaliditāti,  - personas ar invaliditāti un personas ar garīga rakstura traucējumiem,  - sociālās atstumtības riskam pakļautās iedzīvotāju grupas atbilstoši noteikumiem par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību.  Noteikumu projektam ir pozitīva ietekme uz mērķa grupu, jo papildu atbalsta mehānisms (kompensācijas) veicinās personu ar invaliditāti nodarbinātību.  Noteikumu projektam ir pozitīva ietekme uz biznesa ideju iesniedzējiem vai finanšu atbalsta saņēmējiem, jo tiek paredzēts pilnveidot sociālās ietekmes izvērtēšanas procesu, sabiedrības izpratnes veidošanas pasākumu plānošanu un īstenošanu, kā arī tiek ieviests jauns atbalsta mehānisms personām ar invaliditāti un personām ar garīga rakstura traucējumiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta paredzētās izmaiņas labvēlīgi ietekmēs atsevišķu sabiedrības grupu – personu ar invaliditāti vai garīga rakstura traucējumiem – ilgtspējīgu nodarbinātību sociālajos uzņēmumos, tādējādi netieši atbalstot arī mazos vai mikrouzņēmumus, kuru sociālais mērķis ir darba integrācija un darba iespēju piedāvāšana cilvēkiem ar invaliditāti vai garīga rakstura traucējumiem.  Noteikumu projekts nerada ietekmi uz konkurenci, vidi, veselību un nevalstiskajām organizācijām.  Sabiedrības grupām un institūcijām noteikumu projekts nemaina tiesības un pienākumus. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav. |
| 2. | Atbildīgā institūcija | LM. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" pirms tā iesniegšanas Valsts sekretāru sanāksmē ievietots LM un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu LM tīmekļa vietnē www.lm.gov.lv un aicinot no 2020. gada 23. septembra līdz 2020. gada 6. oktobrim sabiedrības pārstāvjus:  1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;  2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai Valsts sekretāru sanāksmē (tai skaitā līdz 2020. gada 6. oktobrim) un iesniegšanai Valsts kancelejā par noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | ES struktūrfondu un Kohēzijas fondu vadībā iesaistītās atbildīgās iestādes funkcijas pilda LM, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – LM. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Labklājības ministre R.Petraviča

Krīgere, 67021561

[Inga.Krigere@lm.gov.lv](mailto:Inga.Krigere@lm.gov.lv)

1. Ministru kabineta (turpmāk – MK) noteikumu projekts “Grozījumi Ministru kabineta 2015. gada 11. augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”” (turpmāk – noteikumu projekts) [↑](#footnote-ref-1)
2. Darbības programmas (turpmāk – DP) 9.1.1. specifiskā atbalsta mērķa (turpmāk – SAM) “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākums “Atbalsts sociālajai uzņēmējdarbībai” (turpmāk – 9.1.1.3. pasākums) [↑](#footnote-ref-2)
3. Projekts Nr. 9.1.1.3/15/I/001 “Atbalsts sociālajai uzņēmējdarbībai” (turpmāk – 9.1.1.3. pasākuma projekts) [↑](#footnote-ref-3)
4. Akciju sabiedrība “Attīstības finanšu institūcija Altum” (turpmāk – ALTUM) [↑](#footnote-ref-4)
5. Ministru kabineta 2015. gada 11. augusta noteikumi Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi (turpmāk – MK noteikumi Nr. 467) [↑](#footnote-ref-5)
6. Centrālās statistikas pārvaldes dati, <https://www.csb.gov.lv/lv/statistika/statistikas-temas/socialie-procesi/darba-samaksa/meklet-tema/2723-darba-samaksas-parmainas-2020-gada-2> [↑](#footnote-ref-6)
7. 92 nodarbinātie x (46% no 1 118 *euro*) x 15 mēneši x VSAOI darba devēja daļa 23,59% ≈  167 420 *euro*. [↑](#footnote-ref-7)
8. Informatīvais ziņojums "Par Kohēzijas politikas Eiropas Savienības fondu investīciju aktualitātēm (pusgada ziņojums)" MK 2020. gada 22. septembra protokols Nr.55 30.§ (turpmāk – MK 2020. gada 22. septembra protokols Nr.55) [↑](#footnote-ref-8)